Torsdag nat blev en bankboks fra Spar Nord i Løgstør stjålet, men fredag morgen melder Nordjyllands Politi, at bankboksen er fundet. Boksen blev fundet på Holkasmindevej i Vilsted, hvor en saltspreder fandt en udbrændt personbil med tilkoblet trailer. På traileren stod den stjålne bankboks. - Det er rigtigt, at vi har fundet en udbrændt bil og trailer, hvor bankboksen fra Løgstør stod på. Vi fik meldingen sidst på aftenen, siger Preben Møller fra Vesthimmerlands Politi. Politiet er sparsomme med oplysninger i sagen, men forventer, at der er nyt senere på dagen. - Lige nu arbejder vores teknikere på stedet, og meget mere kan og vil jeg sådan set ikke sige, udtaler Preben Møller.

Opsummering:
Spar Nord i Løgstørs bankboks blev natten til fredag fundet af en saltspreder ved Vilsted.